Таштемиров Мырзагул
Таштемиров Мырзагул (1900-ж.т.Шакафтар айылы) - коомдук ишмер.

 1916-жылдан Ташкент шаарында темир жолчулар менен иштешип, ал жерде Улуу Октябрь революциясы жөнүндө кабардар болуп, кат-сабатын жойгон.
 1924-жылы Ала-Букага келип, 
 1925-27-жылдары Шакафтар айылдык кеңешинде катчы, 
 1928-29-жылдары дан кабыл алуучу пунктта башчы, 
 1929-30-ж. «Хохлов» колхозунун башкармалыгынын төрагасы, 
 1931-36-ж. Шакафтар айылдык кеңешинин төрагасы, 38-жылдары Ала-Бука райондук партия комитетинин экинчи катчысы болуп эмгектенген.
 Ал биринчилерден болуп 1926-жылы коммунисттик партиянын катарына өткөн.
 Ала-Бука районун түзүүдө жана райондун аймагында «ТОЗ», «Кошчу», «Биргелешүү» уюмдарын жана колхоздоштурууну уюштурууда, ликбез мезгилинде элдин кат сабатын жоюуда чоң уюштуруучулук иштерди жүргүзгөн.
 1939-ж. ак жеринен эл душманы аталып камалып, бир жылдан кийин акталган.
 1940-49-жылдары Шакафтардагы “1-Май” колхозунун башкармалыгынын төрагасы, 
 1949-60-жылдары колхоздун башкармалыгынын төрагасынын чарбалык иштер боюнча орун басары, кой ферма башчысы болуп иштеген, «Эмгек Кызыл Туу» ордени, медалдар жана Кыргыз ССР Жогорку Советинин Президиумунун “Ардак грамотасы” менен сыйланган.
 Көп жылдар бою Ала-Бука райондук жана 1-Май, Шакафтар айылдык кеңештеринин депутат болуп шайланган.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар